Tourisme au Bénin

Tomɛyiyi ɖò Benin ɖó nǔwukpikpé jɔwamɔ tɔn kpo aca tɔn kpo ɖaxó ɖaxó lɛ, bɔ enɛ zɔ́n bɔ é nyí tɛn wegɔ e mɛ è nɔ mɔ akwɛ ɖè ɖò tò ɖevo lɛ mɛ é, bo lɛ́ nyí azɔ̌xwé atɔngɔ́ e nɔ na mɛ azɔ̌ ɖò tò ɔ mɛ é, ɖò glelilɛ kpo ajɔ̌wiwa kpo gudo. Amɔ̌, nǔɖokan lɛ ma sukpɔ́ ǎ wutu ɔ, é ko ɖó dogbó nú nukɔnyiyi tɔn sín hwenu línlín ɖíe. Sín 2015 ɔ, ɖó alɔdó e Banque Mondiale kpo acɛkpikpa ɔ kpo na mɛ é wutu ɔ, Sinsɛnzɔ́ akɔta ɔ tɔn, alɔnuzɔ́ lɛ tɔn kpo Tomɛyiyi kpo wɛ ɖò azɔ̌ ɔ jla wɛ ganji, bo lɛ́ ɖò nukún kpé dó wǔ tɔn wɛ.

 Tan kpo Akwɛzinzan kpo 
Ðò Dahomey xóxó ɔ mɛ ɔ, acɛkpikpa mɛɖesunɔ tɔn lɛ ko ɖó ayi fí ɖé lɛ wu bo lɛ́ jlaɖó ɖò klewun mɛ, ɖi Grand-Popo, Bouche du Roy (Tɔdo Mono tɔn sín nu), kpo Ganvié kpo. Ee è yí mɛɖéekannuninɔ ɖò 1960 gudo é ɔ, toxóɖiɖɔ sín nǔ lɛ ɖò jijɛ wɛ có, è mɔ ɖɔ tomɛyitɔ́ lɛ ɖò jijɛji wɛ hwɛhwɛ. Ðò hwenu e è nɔ ylɔ́ ɖɔ "révolutionnaire" (1972-1989) ɖò gǎn Kérékou sín acɛ glɔ́ é ɔ, é nɔ hu mɛ 40 000 kpɛɖé ɖò xwè ɖokpó mɛ. Sín xwè 1974 ɔ, nukúnkpédómɛwu ɔ, acɛkpikpa ɔ wɛ nɔ kpé nukún d’ewu, gbɔn Azɔ̌xɔsa To ɔ Tɔn E Nɔ Kpé Nukún Dó Tomɛyiyi Kpo Mɛyiyi Kpo Wu É (ONATHO) gblamɛ. È ɖó Sinsɛnzɔ́ Tomɛyiyi ɔ tɔn ayǐ ɖò 1980. Ee togán Nicéphore Soglo wá acɛkpikpa jí ɖò 1991 é ɔ, è bɛ́ tuto tomɛyiyi tɔn ɖé. Mɛ e wá lɛ é hu 100 000 ɖò 1991, bɔ enɛ gudo ɔ, ye hugǎn 165 000 ɖò 2001. Xwè 1990 lɛ mɛ ɔ, nǔwiwa wè wɛ è jla tawun ɖò tò lɛ bǐ mɛ, Ouidah 92 sín xwè ɔ ɖò 1993 kpo kpléɖókpɔ́ ɖaxó Flanségbe tɔn ɖò 1995 kpo.

 Dodo 
Akpaxwé:Tomɛyiyi ɖò Benin